钦定古今图书集成/明伦汇编/氏族典/第514卷 > 《凌迪知万姓统谱》 > 毕卓
## 钦定古今图书集成/明伦汇编/氏族典/第514卷 > 《凌迪知万姓统谱》 > 毕卓

按《晋书毕卓传》：“卓字茂世，新蔡鲖阳人也。父谌，中书
郎。卓少希放达，太兴末，为吏部郎，常饮酒废职。比舍
郎酿熟，卓因醉夜至其瓮间盗饮之，为掌酒者所缚。
明旦视之，乃毕吏部也。遽释其缚，卓遂引主人宴于
瓮侧，致醉而去。及过江，为温峤平南长史，卒官。”